Сушица (река)
Сушица (Мостовска Сушица) е река в Южна България – Област Пловдив, общини Асеновград и Лъки, десен приток на Юговска река. Дължината ѝ е 24 km. Отводнява крайните северозападни склонове на Преспанския дял и югозападните склонове на Добростански рид на Западните Родопи.

Река Сушица води началото си от 1425 m н.в. от западното подножие на връх Сини връх (1536 m в Добростански рид на Западните Родопи. Тече в посока запад-северозапад в тясна и дълбока долина с множество скални венци, корнизи и пещери. Влива се отдясно в Юговска река на 556 m н.в., на 1,7 km югоизточно от село Югово.

Площта на басейна ѝ е 62 km2, което представлява 18,7% от водосборния басейн на Юговска река.

Реката е с дъждовно-снежно подхранване, като максимумът е през май, а минимумът – август.

По течението на реката в Община Асеновград са разположени селата Сини връх и Мостово.

По-голямата ѝ част се намира в резервата Червената стена и риболовът е забранен. На десния, висок бряг на реката, северозападно от село Сини връх се намира природния феномен – платото Беланташ.

Вижте също 
 Списък на реките в България
 Списък на реките в България по водосборни басейни

Топографска карта

Източници 

Реки в България
Реки в област Пловдив
Водосборен басейн на Марица